פיקוד המבצעים המיוחדים של צרפת
מרכיבי המערך > צבא היבשה

פיקוד הכוחות המיוחדים של הצבא COM FST (בצרפתית: le Commandement des Forces Spéciales Terre בראשי תיבות: COM FST) הוא גוף בצבא צרפת המאחד את הפיקוד המבצעי על הכוחות המיוחדים של צבא היבשה. הוא כולל מפקדה, שלושה גדודי כוחות מיוחדים (FS), קבוצת תמיכה (GAOS) ויחידת הדרכה (מרכז ארס). הוא ממוקם בפאו שבפירנאים האטלנטים.
גדוד צנחני חי"ר ימי ה-1 (בצרפתית: le 1er Régiment de Parachutistes d'Infanterie de Marine בראשי תיבות: 1er RPIMa ) הוא גדוד הקומנדו המבצעי של ה-COM FST המוצב תחת פיקוד המבצעים המיוחדים (COS). הגדוד הוקם במלחמת העולם השנייה על ידי צנחנים של צרפת החופשית, שהוכשרו באנגליה והשתלבו ברגימנט שירות האוויר המיוחד הבריטי (SAS) בשם "טייסת SAS הצרפתית". המוטו שלהם "Qui dares wins" , הוא תרגום המוטו של SAS הבריטי "המעז מנצח" . תפקידיו כוללים מלחמה בטרור ובכלל זה מעצרים לוחמת סייבר וסיכול ממוקד, וכן פעולות השתלטות וחילוץ בני ערובה ואבטחת אישים. הוא מתמחה בלוחמה זעירה לוחמת מדבר, בג'ונגל, בלוחמה הררית, ובשטח בנוי, בהסתננות, בצלילה, בצניחה טקטית ובחבלה. הוא מבצע מבצעים מיוחדים בעורף האויב בשיתוף פעולה עם כוחות קונבנציונליים או בתוך קבוצת הכוחות המיוחדים של ה-COM FST או ה-COS. הגדודו מורכב משש פלגות SAS Sticks d’Action Spéciale. הן מורכבות מצוותים בני עשרה לוחמי קומנדו בעלי התמחויות טקטיות מיוחדות:
SAS 1 - צניחה טקטית ופעולות ימיות ותת-ימיות ביבשה.
SAS 2 - לוחמה בסביבות קיצוניות כמו ג'ונגל, לוחמה הררית ומעבר אנכי.
SAS 3 - סיור מיוחד וחבלה בעומק בשילוב כוח אש עצמאי.
SAS 4 - סיור מעקב חשאי ורכישת יעדים בסביבות עירוניות.
פלוגת פיקוד ולוגיסטיקה
פלוגת הדרכה
לוחמי גדוד צנחני הדרקונים ה-13 בתרגיל פשיטה מהים גדוד צנחני הדרקונים ה-13 (בצרפתית: le 13e Régiment de Dragons Parachutistes בראשי תיבות: 13e RDP ) הוא גדוד קומנדו לסיור מיוחד האחראי הרשמי לאיסוף מודיעין אסטרטגי. הוא מדווח ישירות לראש מטה הכוחות המזוינים (CEMA) ומספק מודיעין למינהל המודיעין הצבאי (DRM) ולמפקד המבצעים המיוחדים (COS). הגדוד מהווה מערכת מודיעין שלמה ועצמאית של מחקר, עיבוד והפצת מודיעין. הוא מפעיל מסגרות קטנות במבצעים חשאיים מאחורי קווי האויב ומתמחה במודיעין אנושי (HUMINT). המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים. בגדוד מספר פלגות בעלות התמחות זירתית (שוודיה, ג'יבוטי, גיאנה וכו'). הן מורכבות בדומה ל-SAS הבריטי מצוותים בעלי התמחויות טקטיות מיוחדות:
פלגה 1 - הדרכה (בית ספר להכשרה של ה-13e RDP)
פלגה 2 - קומנדו ימי
פלגה 3 - לוחמה הררית
פלגה 4 - לוחמה מדברית וניוד
פלגה 5 - צנחנים טקטיים
פלגה 6 - מודיעין
פלגת פיקוד ולוגיסטיקה.
גדוד המסוקים ה-4 של הכוחות המיוחדים (בצרפתית: 4e Régiment d'Hélicoptères des Forces Spéciales בראשי תיבות 4e RHFS ) הוא טייסת למבצעים מיוחדים של חיל האוויר הקל של צבא היבשה. תפקידו לספק תמיכה אווירית לכוחות המיוחדים של צרפת המאפשרת סיור עצמאי, ניידות טקטית, יכולות התערבות ותקיפה למלחמה בטרור בכל מקום בעולם. הגדוד מורכב מפלגות טיסה למבצעים מיוחדים (Escadrilles des Operations Speciales)
1 EOS - מסוקי קוגר (Eurocopter AS532 Cougar) ו-AS-332 סופר פומה
EOS 2 - מסוקי איירוספסיאל גאזל
EOS 3 - מסוקי קרקל (Eurocopter EC725)
EOS 4 - מסוקי AS-332 סופר פומה
EOS 6 - מסוקי טייגר (Eurocopter Tiger)
EOS 7 - טייסת תמיכה
EOS 8 - טייסת תחזוקה
קבוצת תמיכה במבצעים מיוחדים (צרפתית: Groupement d'Appui aux Opérations Spéciales בראשי תיבות: GAOS) כוללת את היחידות הבאות:
גדוד הקשר ה-54 (54ème régiment de transmissions) - סיורי תמיכה אלקטרונית הקלה (PLAE), ולוחמה אלקטרונית קדמית (SGEA).
גדוד התותחנים ה-61 (61ème régiment d'artillerie) - מודיעין חזותי ממזל"טים ומלוויינים.
הקבוצה הגאוגרפית ה-28 (28 ème groupe géographique) - מומחים לטופוגרפיה וקרטוגרפיה.
גדוד ההוסרים ה-2 (2ème régiment de hussards) - אנשי צוות המתמחים בחקירת שבויים.
גדוד הכלבים ה-132 (132ème) - צוות אדם-כלב שהתמחו בהתקפה (התערבות) או בחיפוש אחר חומר נפץ.
גדוד הדרקונים ה-2 (2ème régiment de dragons) - פעילויות למניעת שימוש בנשק להשמדה המונית.
גדוד הנדסה מוצנח ה-17 (17ème régiment du génie parachutiste) - הקמת מנחתים ואתרים קדמיים.
גדוד התותחנים המוצנח ה-35 (35ème régiment d'artillerie parachutiste) - מספק תמיכה באש (מרגמות 120 ו-155).
האקדמיה לכוחות מיוחדים (מרכז ארס) (בצרפתית: Académie des Forces Spéciales)